**Տեխնիկական առաջադրանք**

Հայանտառ” ՊՈԱԿ-ի Սիսիանի, Վայոց ձորի, Իջևանի, Սևքարի, Վանաձորի, Թումանյանի անտառտնտեսությունների և«Դիլիջան ազգային պարկ» ՊՈԱԿ-ի անտառային էկոհամակարգերի կլիմայի փոփոխության ազդեցության հարմարվողականության և մեղմացման գործողությունների ծրագիր մշակելու համար

**Աշխատանքի բովանդակությունը**

1. Պատվիրատուի հանձնարարությամբ կատարողը պարտավորվում մշակել կլիմայի փոփոխության ազդեցության հարմարվողականության և մեղմացման գործողությունների ծրագրեր “Հայանտառ” ՊՈԱԿ-ի Սիսիանի, Վայոց ձորի, Իջևանի, Սևքարի, Վանաձորի և Թումանյանի անտառտնտեսությունների և «Դիլիջան ազգային պարկ» ՊՈԱԿ-ի համար ՝ շեշտը դնելով անտառային հրդեհների ռիսկերի և դրանց կառավարման վրա: Մշակված ծրագրերը կներկայացվեն ՀՀ Շրջակա միջավայրի նախարարություն և Անտառային Կոմիտե՝ հաստատման և հետագայում վերոնշված անտառտնտեսություննրի և ազգային պարկի կառավարման պլաններում որպես հավելված ներառելու համար։
2. Ծրագրերը պետք է առնվազն ներառեն հետևյալ բաժինները.

* Կլիմայի փոփոխության (ԿՓ) հետ կապված միտումները և կանխատեսումները Հայաստանում;
* Անտառների ներկա վիճակի նկարագրությունը, խոցելիությունը ԿՓ նկատմամբ;
* Առավել մեծ վտանգ ներկայացնող գործոնների (հրդեհներ, հիվանդություններ և վնասատուներ, երաշտ) վերլուծություն;
* Կլիմայի փոփոխության ազդեցության հարմարվողականության և մեղմացման գործողությունների ծրագիր։

Վերջինում, համաձայն վերհանված խնդիրների, կթվարկվեն առաջարկվող գործողությունները, (հակահրդեհային ենթակառուցվածքներ և սարքավորումներ, հանրության իրազեկում, աշխատակազմի վերապատրաստում, կանխարգելիչ աշխատանքներ և այլն), որոնք պետք է ներառեն ծախսերի նախահաշվարկ և կատարման ժամանակացույց, իսկ ենթակառուցվածքների դեպքում՝ կառուցապատման համար ընտրված տարածքների հիմնավորում:

**Ժամկետները**

Ծառայությունների մատուցման վերջնաժամկետն է **30.09.2023թ**. ընդ որում աշխատանքները պատվիրատուին են հանձնվելու փուլերով՝ համաձայն կատարողի կողմից առաջարկվող ժամանակացույցի:

**Վճարումը**

Վճարումը կատարվելու է 3 փուլով: Կանխավճարը, պայմանագրի գումարի 4**0**% չափով կփոխանցվի կատարողի հաշվին պայմանագիրը կնքելուց հետո՝ 5 աշխատանքային օրվա ընթացքում: Մեկ միջանկյալ փոխանցում՝ **40** % չափով՝ ծրագրերի առաջին նախագծերը ներկայացնելուց հետո՝ 5 աշխատանքային օրվա ընթացքում։ Վերջնահաշվարկը՝ **20** % չափով՝ աշխատանքների ավարտից և հանձնման-ընդունման ակտը ստորագրելուց հետո՝ 5 աշխատանքային օրվա ընթացքում: